Ρεβύθια αγιορείτικα, λεμονάτα, σε ζωμό δεντρολίβανου
Φαγητό κυριακάτικο στα µοναστήρια, που συνηθίζουν να σερβίρουν µε ελιές και παστό ψάρι όπως οι σαρδέλες και η λακέρδα. Αυτά τα αγιορείτικα ρεβύθια θα σας μείνουν αξέχαστα!
500 γρ. ρεβύθια µε τη φλούδα τους, 1 µεγάλο ξερό κρεµµύδι,  σε καρεδάκια, 4 κλωνάρια δεντρολίβανου (ή 1 κουτ. σούπας ξερό δεντρολίβανο), 4 - 5 κλωνάρια άνηθος, ψιλοκοµµένος (χωρίς τα χοντρά κοτσάνια), χυµός από 1 - 2 λεµόνια, 1/2 φλιτζ. τσαγιού ελαιόλαδο, αλατοπίπερο, αλάτι ηµίχοντρο (για το µούλιασµα των οσπρίων)
Για να φτιάξουμε τα αγιορείτικα ρεβύθια, αποβραδίς βάζουµε τα όσπρια σε µια λεκάνη µε χλιαρό νερό και 2 χούφτες ηµίχοντρο αλάτι. Με το αλάτι τα ρεβύθια θα κρατήσουν το σχήµα τους στο βράσιµο και δεν θα φύγουν τα φλούδια τους.Την εποµένη τα ξεπλένουµε πολύ καλά 2 - 3 φορές. Σε µια κατσαρόλα βάζουµε τα κλωνάρια του δεντρολίβανου µε 2 λίτρα νερό. Βράζουµε για 3 - 4 λεπτά, ίσα να αρωµατιστεί το νερό.Αποσύρουµε, σκεπάζουµε και αφήνουµε στην άκρη µέχρι να ετοιµάσουµε τα υπόλοιπα υλικά. Βάζουµε σε µια µεγάλη κατσαρόλα τα ρεβύθια και τα κρεµµύδια και προσθέτουµε το λάδι και το ζωµό του δεντρολίβανου σουρωµένο. Πρέπει το υγρό να σκεπάζει τα υλικά κατά 5 - 6 εκ. Αν χρειαστεί, συµπληρώνουµε νερό. Βάζουµε την κατσαρόλα σε δυνατή φωτιά και, µόλις κοχλάσει το υγρό, χαµηλώνουµε τη φωτιά τόσο ώστε να κοχλάζει απαλά. Βράζουµε για 1 - 1½ ώρα µέχρι να χυλώσει η ρεβυθάδα. Στο τέλος, αλατοπιπερώνουµε, ρίχνουµε το χυµό λεµονιού και τον ψιλοκοµµένο άνηθο. Ανακατεύουµε, δοκιµάζουµε και σερβίρουµε.
Ρεβύθια,Χόρτα , Μυρωδικά,Vegan,Νηστίσιμα